**Plean Forbartha Chontae na Gaillimhe – Athrú Ábhartha sa bhreis Tag. 4.18**

**FÓGRA MAIDIR LE hATHRÚ ÁBHARTHA SA BHREIS AR DHRÉACHTPHLEAN FORBARTHA CHONTAE NA GAILLIMHE 2022 – 2028** **DE BHUN** **ALT 12 – AN tACHT UM PLEANÁIL AGUS FORBAIRT, 2000 (arna leasú)**, **RIALACHÁIN UM PLEANÁIL AGUS FORBAIRT, 2001 (arna leasú)**, **RIALACHÁIN UM PLEANÁIL AGUS FORBAIRT (MEASÚNACHT STRAITÉISEACH TIMPEALLACHTA) 2004 – 2011**

Tugtar fógra leis seo go bhfuil Comhaltaí Tofa Chomhairle Chontae na Gaillimhe, i ndiaidh cruinnithe speisialta den Chomhairle a tionóladh an 13 Eanáir 2022, tar éis dóibh Dréachtphlean Forbartha Chontae na Gaillimhe 2022-2028 (an Dréachtphlean) agus Tuarascáil an Phríomhfheidhmeannaigh maidir leis na haighneachtaí a fuarthas a bhreithniú, tar éis cinneadh a dhéanamh de réir Alt 12(6) agus (7) de na hAchtanna um Pleanáil agus Forbairt 2000-2020 (arna leasú) go leasófaí an Dréachtphlean.

Is éard atá sna leasú molta ná Athrú Ábhartha ar an Dréachtphlean agus atá sa mbreis ar na hAthruithe Ábhartha a fograíodh ar 04 Feabhra 2022

Tá scagadh déanta ag Comhairle Chontae na Gaillimhe ar an Athrú Ábhartha molta Uimh. Thag. 4.18 agus chinn siad go bhfuil gá le SEA ná le Measúnacht Chuí Chéim 2 (AA) maidir leis an Athrú Ábhartha atá beartaithe Uimh. Thag. 4.18.

De réir Alt 12(7)(aa) den Acht um Pleanáil agus Forbairt 2000 (arna leasú), beidh cóipeanna de na Tuarascálacha Comhshaoil lena mbaineann ar fáil lena hiniúchadh ag an bpobal le linn ghnáthuaireanta oscailte ón **28 Feabhra 2022 go dtí an 28 Márta 2022**, an dá lá sin san áireamh, ag na láithreacha seo a leanas:

* https://consult.galway.ie
* An Oifig Pleanála, Comhairle Chontae na Gaillimhe, Cnoc na Radharc, Gaillimh (09:00 - 16:00 Luan go hAoine); agus
* Gach leabharlann brainse sa Chontae le linn ghnáthuaireanta oscailte agus faoi réir srianta Covid-19 atá i bhfeidhm ag an am.

Cuirtear fáilte roimh thuairimí nó aighneachtaí maidir le hAthrú Ábhartha Uimh. Thag. 4.18 ar Dhréachtphlean Forbartha Chontae na Gaillimhe 2022 – 2028 agus/nó ar Thuarascálacha Comhshaoil ó bhaill den phobal agus ó pháirtithe leasmhara eile.

Is féidir leat tuairim nó aighneacht a dhéanamh trí na roghanna seo a leanas amháin:

* Ar líne trí chlárú ar <https://consult.galway.ie/> áit ar féidir leat aighneacht a dhéanamh maidir leis na hAthruithe Ábhartha molta, Scagadh le haghaidh Cinntí SEA agus AA, Tuarascáil Timpeallachta SEA agus/nó Tuarascáil Tionchair AA Natura; nó
* I scríbhinn le “Dréachtphlean Forbartha Chontae na Gaillimhe 2022-2028 – ATHRUITHE ÁBHARTHA” marcáilte air, chuig an Rannóg Pleanála, Comhairle Chontae na Gaillimhe, Áras an Chontae, Cnoc na Radharc, Gaillimh.

Féadfar aighneachtaí nó tuairimí maidir leis an Athrú Ábhartha sa bhreis atá molta 4.18, na tuarascálacha comhshaoil lena mbaineann a dhéanamh tráth nach déanaí ná **5.00in an 28 Márta 2022** agus déanfar iad a bhreithniú sula ndéanfar Plean Forbartha Chontae na Gaillimhe 2022-2028.

**Agus do thrácht á dhéanamh agat, ar mhaithe le soiléireacht, luaigh an uimhir thagartha 4.18 don Athrú Ábhartha le do thoil.**

**Ní ghlacfar le haighneachtaí déanacha.**

D’fhonn cabhrú leis an bpobal páirt a ghlacadh sa phróiseas, le linn na tréimhse taispeántais poiblí a mhairfidh ceithre seachtaine, beidh an fhoireann um dhéanamh plean ar fáil le haghaidh comhairliúcháin teileafóin, (cuir glaoch ar 091 509396 agus luaigh Athruithe Ábhartha).

Coinneoidh Comhairle Chontae na Gaillimhe gach sonraí pearsanta a thabharfaidh tú faoi rún. Ní choinneoimid do shonraí ar feadh tréimhse níos faide ná mar atá riachtanach chun críche an Phlean Forbartha Contae seo agus de réir bheartas coinneála Chomhairle Chontae na Gaillimhe agus na Reachtaíochta Cosanta Sonraí ábhartha.

Tabhair do d’aire, le do thoil, go gcuirfear na haighneachtaí go léir ar fáil don phobal le breathnú orthu ar shuíomh Gréasáin comhairliúcháin na Comhairle le linn thréimhse déanta an phlean agus beidh siad mar chuid de Thuarascáil reachtúil an Phríomhfheidhmeannaigh a chuirfear faoi bhráid na gComhaltaí Tofa go léir.

Má tá aon cheist agat, déan teagmháil le do thoil leis an Rannóg Pleanála ar 091 509396 nó seol ríomhphost le do thoil chuig forwardplanning@galwaycoco.ie